Държавен вестник, бр. 43, 2013 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  43
По несъмнен начин по делото е установено, 
че първоначалният проект на Наредбата за 
изменение и допълнение на Наредба № 41 от 
10.12.2008 г. за изискванията към обекти, в 
които се отглеждат, развъждат и/или пред-
лагат домашни любимци с цел търговия, към 
пансиони и приюти за животни е публикувана 
на интернет страницата на административния 
орган на 20.02.2012 г., а на 10.04.2012 г. на 
интернет страницата на Министерството на 
земеделието и храните е обявен нов, разли-
чен от първоначалния проект на Наредбата 
за изменение и допълнение на Наредба № 41 
от 10.12.2008 г.
На 17.04.2012 г. наредбата е издадена от 
министъра, изпратена е за обнародване в „Дър-
жавен вестник“ и обнародвана на същата дата. 
Обявеният и одобрен втори проект на наред-
бата значително се различава по съдържание 
от първоначалния, публикуван на интернет 
сайта на Министерството на земеделието и 
храните на 20.02.2012 г. и снет по-късно и по 
същество представлява нов проект, по който 
не са приемани и обсъждани становища.
С оглед на така установеното настоящият 
състав на Върховния административен съд 
намира, че при издаването на оспорената на-
редба са допуснати съществени нарушения на 
административнопроизводствените правила. 
Съгласно императивното правило на чл. 26, 
ал. 2 от Закона за нормативните актове (ЗНА) 
преди внасянето на проект на нормативен акт 
за издаване или приемане от компетентния 
орган съставителят на проекта го публикува 
на интернет страницата на съответната инсти-
туция заедно с мотивите, съответно доклада, 
като на заинтересованите лица се предоставя 
най-малко 14-дневен срок за предложения и 
становища по проекта. В случай по отношение 
на приетия проект на наредбата това зако-
ново изискване не е спазено, поради което 
при издаване на подзаконовия нормативен 
акт са допуснати съществени нарушения на 
административнопроизводствените правила. 
Заинтересованите лица – общините и органи-
зациите за защита на животните (единствените 
субекти, които могат да стопанисват приюти 
за безстопанствени животни съгласно разпо-
редбата на чл. 41, ал. 1 и 4 ЗЗЖ), не са могли 
да представят своите предложения и станови-
ща, а още по-малко те да бъдат разгледани, 
обсъдени и взети предвид, с което е нарушен 
редът за издаване на акта по чл. 77 АПК.
Оспореният подзаконов нормативен акт е 
издаден и в нарушение на чл. 28, ал. 2 ЗНА. 
Видно от приложения по делото доклад е, че 
същият не съдържа задължителните рекви-
зити на цитираната норма, а именно в него 
не са отразени финансовите и други средства, 
необходими за прилагането на новата уредба. 
В доклада и мотивите към него най-общо е 
посочено, че ще се намалят общинските бю-
джетни средства за изграждане на приюти и 
проектът няма да се отрази на бюджета на ми-
нистерството, но не са посочени финансовите 
и други средства, необходими за прилагането 
на новата уредба. Не са отразени и очаква-
ните резултати от прилагането, включително 
финансовите, както и не е направен анализ 
за съответствие с правото на Европейския 
съюз. Съгласно правилото на чл. 28, ал. 3 
ЗНА проект на нормативен акт, към който 
не са приложени мотиви, съоветно доклад, 
съгласно изискванията по ал. 2, не се обсъжда 
от компетентния орган. В случая, независи-
мо че докладът не отговаря на законовите 
изисквания, проектът за нормативен акт е 
приет от компетентния орган. Посоченото 
нарушение е самостоятелно основание за 
незаконосъобразност на оспорената наредба.
От изложеното се налага изводът, че обжал-
ваната наредба е незаконосъобразна, поради 
което следва да бъде отменена.
Предвид изхода на спора следва да се осъди 
Министерството на земеделието и храните 
да заплати на сдружение с нестопанска цел 
„Граждански контрол – защита на животни-
те“ направените по делото разноски в размер 
30 лв., от които 10 лв. заплатена ДТ и 20 лв. 
заплатена такса за съобщаване на оспорването 
чрез обявление в „Държавен вестник“.
По изложените съображения и на основание 
чл. 193, ал. 1 АПК Върховният администра-
тивен съд, пето отделение, 
Р Е Ш И :
Отменя Наредбата за изменение и допълне-
ние на Наредба № 41 от 2008 г. за изискванията 
към обекти, в които се отглеждат, развъждат 
и/или предлагат домашни любимци с цел 
търговия, към пансиони и приюти за живот-
ни, обнародвана в ДВ, бр. 30 от 17.04.2012 г., 
по жалба на сдружение с нестопанска цел 
„Граждански контрол – защита на животни-
те“, Пловдив.
Осъжда Министерството на земеделието 
и храните да заплати на сдружение с несто-
панска цел „Граждански контрол – защита на 
животните“ със седалище Пловдив, ул. Найден 
Геров 17А, вх. А, ап. 7, сумата 30 лв., пред-
ставляваща направени по делото разноски.
Оставя без разглеждане жалбата на Ни-
кола Павлов Стоев от София против глава 
четвърта от Наредба № 41 от 10.12.2008 г. за 
изискванията към обекти, в които се отглеж-
дат, развъждат и/или предлагат домашни 
любимци с цел търговия, към пансиони и 
приюти за животни.
Прекратява производството по делото в 
тази му част.
Решението може да се обжалва с касационна 
жалба пред петчленен състав на Върховния 
административен съд в 14-дневен срок от 
съобщаването му.
Решението е оставено в сила с Решение 
№ 5861 от 25.04.2013 г., постановено от петчле-
нен състав на Върховния административен 
съд по адм. дело № 505 от 2013 г.
Председател: 
Георги Колев
3826
у
т
т
т
у
т
ж
т
у